open-index/open-wikipedia-markdown huggingface dataset:
Ruth Lawanson

**Ruth Modupe Lawanson** (født 27. september 1963 i Ibadan i Nigeria), amerikansk volleyballspiller som deltok i de olympiske leker 1992 i Barcelona.

Lawanson vant en olympisk bronsemedalje i volleyball under OL 1992 i Barcelona. Hun var med på det amerikanske laget som kom på tredjeplass i volleyballturneringen for damer bak Cuba og SUS. USA tapte semifinalen mot Cuba med 2-3 men vant bronsefinalen mot Brasil med 3-0. Lawanson spilte én kamp i OL-turneringen.

## OL-medaljer
* 1992  Barcelona  -  Bronse i volleyball damer  USA

## Referanser


## Eksterne lenker
*
Kongsmarka kraftverk

**Kongsmarka kraftverk** er et vannkraftverk nær Svolvær i Vågan kommune i Nordland.

Det utnytter et fall på 196 meter fra Store Nøkkvann til Stor-Kongsvatnet.

Installert effekt er 2,5 MW fra en francisturbin. Årsproduksjon er 9,7 GWh.

Kraftverket ble startet i 1920. I mars 1956 ble stasjonen ødelagt av snøskred, og to maskinister mistet livet.

Det ble modernisert i 1994, alt det tekniske ble byttet ut.

## Referanser


## Kilder
* 
* NVE vannkraftdatabase
*Lofotkraft
*Jubileumsavis for Lofotkraft
Jomfrubråtveien 39 naturminne

**Jomfrubråtveien 39 naturminne** er to store furutrær som ble fredet 16. desember 1960. Trærne er over to meter i omkrets, og er verdifulle blant annet for spesielle insektarter.

## Referanser
Profetien (Star Wars)

**Profetien** (også referert som «**the chosen one**» eller «**den utvalgte**») er en fiktiv profeti i *[[Star Wars]]*-sagaen. Den utvalgte omhandler en gammel jedilegende som tilsa at det skulle komme en jedi som fikk bygget opp igjen kraften i universet. Etter at klonekrigen sluttet ble det bevist at Anakin Skywalker (senere kjent som Darth Vader) var den utvalgte, som jedimester Qui-Gon Jinn hadde påstått mange år tidligere. Sithherren Darth Sidious hadde imidlertid ført han over til den mørke siden, fordi Anakin ikke følt han ble verdsatt i jedirådet. Skywalker ble senere kjent for å oppfylle legenden da han drepte Sidious, og reddet sønnen Luke. Dette kostet hans eget liv.
Freestyle under Vinter-OL 2014 – Kulekjøring menn

**[[Freestyle under Vinter-OL 2014]] – Kulekjøring menn** var sjuende gang kulekjøring var med på freestyleprogrammet i de olympiske lekene. Konkurransen ble avviklet 10. februar 2014 i Roza Khutor ekstrempark.

Regjerende olympisk mester, Alexandre Bilodeau fra Canada, tok gullmedaljen foran regjerende verdensmester, Mikaël Kingsbury fra samme nasjon. Bronsemedaljen gikk til Aleksandr Smysjljajev fra Russland.

For å kvalifisere seg til lekene, måtte en utøver ha en topp-30-plassering i verdenscupen eller fra VM i freestyle 2013, og ha minimum 80 FIS-poeng. Totalt 30 kvoteplasser var tilgjengelige for utøverne. Maksimum 4 utøvere kunne bli påmeldt fra én nasjonal olympisk komité.

Guilbaut Colas fra Frankrike trakk seg grunnet en kneskade, noe som reduserte feltet til 29 utøvere.

## Resultater
### Kvalifisering
#### Kvalifiseringsrunde 1
De 10 beste fra første kvalifiseringsrunde ble direkte kvalifisert for finalen, mens de resterende måtte ut i kvalifiseringsrunde 2.
: **KF** — Direkte kvalifisert til finale

#### Kvalifiseringsrunde 2
Den andre kvalifiseringsrunden var siste sjanse til å kvalifiseres for finalen.
: **KF** — Kvalifisert til finale

### Finale
#### Finale 1
De 12 beste fra første finale kvalifiserte seg for finale 2.
: **KF2** — Kvalifisert til finale 2

#### Finale 2
De 6 beste fra andre finale kvalifiserte seg for finale 3.
: **KF3** — Kvalifisert til finale 3

#### Finale 3
Regjerende olympisk mester, Alexandre Bilodeau fra Canada, tok gullmedaljen foran regjerende verdensmester, Mikaël Kingsbury fra samme nasjon. Bronsemedaljen gikk til Aleksandr Smysjljajev fra Russland.

## Referanser


## Eksterne lenker
*
Krokvatn kraftverk

**Krokvatn kraftverk** er et vannkraftverk på Moskenesøya i Moskenes kommune i Nordland.

Det utnytter et fall på 344 meter fra Krokvatnet til sjøen.

Installert effekt er 2,4 MW. Årsproduksjon er 12,5 GWh.

Kraftverket ble satt i drift Januar 1951. Det ble modernisert i 1994, alt det tekniske ble byttet ut. 

Det ligger i samme bygg som Tennesvatn kraftverk. 

## Referanser


## Kilder
* 
* NVE vannkraftdatabase
*Lofotkraft
* Årsberetning Lofotkraft 2008
Kvannvatn kraftverk

**Kvannvatn kraftverk** er et vannkraftverk på Storforshei i Rana kommune i Nordland.

Det er et elvekraftverk som utnytter et fall på 301 meter i Sagelva.

Installert effekt er 4 MW fra en vertikal peltonturbin. Årsproduksjon er 16 - 19 GWh.

Kvannvatn Kraft AS (Sagelva Minikraftverk AS) eies av Aventron Norway AS.

## Utvidelse
Kraftverket ble utvidet i 2021 med en ekstra peltonturbin på 1,2 MW. Årsproduksjon blir nå 21,4 GWh. Kvannvatnet, som brukes som reguleringsmagasin, har fått ny dam og økt reguleringshøyde.

Kvannvatn, Sagelva 1 og Sagelva 2 utnytter ulike deler av Sagelva og samkjøres for best utnyttelse av vannet.

## Referanser


## Kilder
* 
* NVE vannkraftdatabase
* NVE Konsesjonssak: Endring av Sagelva, Sagelva 2 og Kvannvatnet kraftverk
Trondheimsfjorden krigshavn

**Trondheimsfjorden krigshavn** var et sjøområde underlagt innseilingsforbud for krigførende makters krigsskip og fartøyer, med yttergrense ved munningen av Trondheimsfjorden.

Krigshavnområdet ble tidligere vurdert som vitalt for forsvaret av landsdelen og ble bevoktet av Agdenes befestninger.
 
Grensene for Trondheimsfjorden krigshavn ble kunngjort med basis i nøytralitetsforskriftene av 18. desember 1912 og 13. mai 1938, som inneholdt nærmere bestemmelser om hvordan nøytraliteten skulle håndheves av nøytralitetsvernet.

Grensene for krigshavnen har variert gjennom tidene og er fastsatt i Kongelig resolusjoner og forskrifter med hjemmel i lov. Følgende Kongelige resolusjoner har definert grensene for krigshavnen.

* Kgl. res. av 20. januar 1913, 21. august og 11. september 1914 fastsatte Trondheimsfjorden krigshavn som farvannet *innenfor* linjen Agdenes fyr – Hovdetåa.
* Kgl. res. av 19. august og 7. oktober 1938 fastsatte Trondheimsfjorden krigshavn som farvannet *mellom* linjen Smellingen – Grindviktangen (Rishaug) og linjen Rødberg lykt – Geitaneset.
* Kgl. res. av 17. februar 1950 fastsatte Trondheimsfjorden krigshavn som farvannet *innenfor* linjen Bjugsnes (Bjugnskjæra) – Storfosnas vestpynt – Kongensvollen.
* Forskrift av 2. mai 1997 Forskrift om adgang til og opphold på norsk territorium under fredsforhold for fremmede militære og sivile statsfartøyer (FOR-1997-05-02-396) 

## Se også
* Liste over norske krigshavner

## Referanser
Kvassteinåga kraftverk

**Kvassteinåga kraftverk** er et vannkraftverk ved Elsfjorden i Vefsn kommune i Nordland.

Det er et elvekraftverk som utnytter et fall på 156 meter i Kvassteinåga.

Installert effekt er 4,4 MW fra to francisturbiner. Årsproduksjon er 15 GWh.

## Referanser


## Kilder
* 
* NVE vannkraftdatabase
* Småkraft AS
Bolsjoj ispalass

**Bolsjoj ispalass** (russisk: Большой Ледовый дворец) er en 12&nbsp;000-seters flerbruksarena i Sotsji i Russland. Den ble åpnet i 2012. Arenaen sies å ligne et Fabergéegg. Noen av ishockeymatchene vil bli avholdt i denne arena under Vinter-OL 2014 sammen med Sjajba Arena. De to arenaene ligger 300 m fra hverandre.

Byggekostnadene var omtrent 180,1 millioner amerikanske dollar inkludert det midlertidige arbeidet for de olympiske leker. Etter de olympiske leker vil arenaen bli brukt som en sportsarena, samt at den vil bli brukt til konserter.

## Referanser


## Eksterne lenker
*'''Big Ice Hockey Arena''' Information and images
*Venue Models from Sochi Investment Forum 2009
*Arena information and drawings
*Arena information
Ellen Iris Lindvåg

**Ellen Iris Lindvåg** (født 7. mai 1960 i Kristiansund) er en norsk forfatter. 

Lindvåg er født i Kristiansund, og flyttet til Lillestrøm da hun var ett år. Hun er oppvokst i et bedehusmiljø og bruker erfaringene fra dette miljøet som bakteppe i debutboken, *Sett:___________*. 

På Lillestrøm Gymnas (1976-79) begynte hun å skrive dikt og lese opp egne og andres dikt. Hun er utdannet ved Statens lærerskole i forming på Notodden. Har grunnfag i idéhistorie og viderutdanning i psykisk helsearbeid.

På nittitallet var Lindvåg med i gruppa Harlekin i Skien. Harlekin er et sted der amatørkunstnere innenfor musikk, bilde og litteratur møtes, hentet inspirasjon til eget arbeid og lagde oppsettinger sammen. Ellen Iris deltok med dikt og utviklet sin stemme som skjønnlitterær forfatter på den tiden.  

Hun arbeider også med kunsthåndverk, ”Årstidsengler” og ”Gode ord.”

## Bibliografi
* *Sett:___* (1997)
* *Ingen kan nå meg* (1998)
* *Inskripsjoner* (2000)
* *Mellomrom* (2002)

## Eksterne lenker
* Forfatterpresentasjon på telemarksportalen.no 
* Presentasjon i Forfatterkatalogen
* ''Med andre ord'' – en inspirasjonsbok i diakoni. Forfattere: Eilev Erikstein og Ivar Solbu. Ellen Iris Lindvåg bidrar med dikt.
John Colletts allé (Oslo)

**John Colletts allé** (1–123B, 2–110) er en vei i bydel Nordre Aker i Oslo. Veien går fra Sognsveien ved John Colletts plass og ender ved Kaj Munks vei, der veien fortsetter mot øst som Gjennomfaret (som til tross for navnet er en blindvei).

Gaten er oppkalt efter forretningsmannen John Collett.

### Bygninger
* Nr. 20: Ullevål skole
* Nr. 106: Berg skole

### Naturverdier og vern
* John Colletts Allé 6 naturminne; en diger eik som ble fredet den 2. juli 1965

* Et større område med villahager i øvre del av veien er kartlagt som verdifull naturtype. Spredte grove eiketrær samt en del spisslønn og enkelte ask og alm. Trærne har potensial som leveområde for mange spesialiserte og sjeldne insekter, og er derfor viktig for det biologiske mangfoldet.

*Ved nr. 25 ligger Minneparken med minnesmerke over de falne fra Ullevål skolekrets i andre verdenskrig.

## Referanser


## Litteratur
* 

## Eksterne lenker
* Oslo kommunes bydelsoversikt
Triumph Motorcycles

**Triumph Motorcycles** ble etablert i 1984 av forretningsmannen John Bloor etter at han overtok rettighetene til å bruke navnet fra det opprinnelige selskapet Triumph Engineering som gikk konkurs. Det nye selskapet fortsetter en tradisjon med å lage motorsykler under Triumph-navnet som startet i 1902. Triumph er Englands største produsent av motorsykler og regnes også blant verdens ledende fabrikanter. I perioden juli 2012 til juni 2013 solgte Triumph 52&nbsp;089 motorsykler, opp fra 48&nbsp;957 året før.  

Triumph var verdens ledende motorsykkelprodusent i etterkrigsårene, frem til det gikk kraftig nedover på 1970- og 80-tallet. Utover 2000-tallet har det nye selskapet hatt en jevn og kraftig vekst og lanserer stadig nye modeller innenfor de fleste segmenter for motorsykler. For 2014 sikter Triumph mot en produksjon på 240&nbsp;000 enheter ved sine fabrikker i England, Thailand og India.

## Referanser


## Eksterne lenker
*
Kortbaneløp på skøyter under Vinter-OL 2014 – 1500 meter menn

**Mennenes 1500 meter** i kortbaneløp på skøyter under Vinter-OL 2014 ble arrangert i Isfjellet skøytepalass i Sotsji, Russland den 10. februar.

## Program
* Heat 10. februar kl. 13:45
* Semifinale 10. februar kl. 15:04
* Finaler 10. februar kl. 16:05

## Resultater

### Heat

### Semifinaler

### B-finale

### A-finale

## Referanser
Mindanaolori

**Mindanaolori** (latin: *Trichoglossus johnstoniae*) er en art av papegøyefugler som er endemisk på Mindanao, Filippinene. Den tilhører undergruppen *[[Trichoglossus]]* innenfor papegøyegruppen lorier blant sanne papegøyer innenfor superfamilien *Psittacoidea*. Fuglen finnes i subtropiske eller tropiske  fjellskoger. Det finnes to underarter av fuglen: *Trichoglossus j. johnstoniae* i et sentrale og sørøstlige Mindanao og *Trichoglossus j. pistra* i det vestlige Mindanao.

## Referanser


## Litteratur
* 
## Eksterne lenker
*
Shalimar

**Shalimar** er en duft utviklet av Jacques Guerlain i 1921 og lansert i 1925. Den lages fremdeles av samme produsent. 

Inspirasjonen bak duften var Taj Mahal og orienten. Guerlain ønsket å fange den mugalske keiseren Shah Jahans kjærlighet for sin ene hustru, Mumtaz Mahal, som han fikk bygget Taj Mahal til.

Duften er opprettholdt etter resepten fra 1921 og inneholder blant annet bergamott, sitron, jasmin, rose, iris, røkelse, opopanax, tonkabønner og vanilje.

Navnet Shalimars opprinnelse forblir ukjent, men det er sterke indikasjoner på at det stammer fra arabisk og persisk.

Shalimar finnes i variantene Shalimar Extract, Eau de Parfum, Eau de Toilette, Eau de Cologne, og Fleur de Shalimar Edition.

## Referanser
Aphanesthes

* Se systematisk inndeling

***Aphanesthes*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

## Utseende
Middelsstore, halvmatte, brunlige gullbasser uten metallisk glans. Overflatisk kan de minne om visse oldenborrer (Melolonthinae)). Pronotum er gulaktig med en svart flekk i midten som ofte dekker alt utenom sidene, eller det kan også være helt svart. Dekkvingene er rødbrune eller gulbrune, eller svarte. De har gule flekker på sidene av hvert bakkroppsledd, og den store, bakerste ryggplaten (*pygidium*), som er synlig bak dekkvingene, er gul.

## Levevis
Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen. Artene i denne slekten er uvanlig dyktige flygere til biller å være.

## Utbredelse
Artene er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Schizorhinini Burmeister, 1842
******* Slekten *Aphanesthes* Kraatz, 1880
******** *[[Aphanesthes pullata]]* (Janson, 1873)
******** *[[Aphanesthes succinea]]* (Hope, 1843)
******** *[[Aphanesthes trapezifera]]* (Thomson, 1878)

## Eksterne lenker
* 
* Esperance Wildlife - ''Aphanesthes succinea'', med bilder
* Bilde av ''Aphanesthes pullata''
* Bilde av ''Aphanesthes trapezifera''
* Liste over artene
Sørburøy skole

**Sørburøy skole** er en barne- og ungdomsskole på Sørburøy i Frøya i Trøndelag. Sørburøy skole har per 2023 3 elever. Skolen drives av 3 lærere.

## Eksterne lenker
*Hjemmesiden til Sørbuøy skole
Abortnemnd

En **abortnemnd** er et norsk statlig organ opprettet med hjemmel i kapittel 4 i abortloven av 2024, tidligere hjemmel var § 5 i  i abortloven av 1975. I hver helseregion skal det ved minst ett sykehus være en abortnemnd. En abortnemnd behandler søknader om svangerskapsavbrudd (abort) når svangerskapsvarigheten er over atten uker.

Nemda skal ha et flertall kvinner og ha minst en jurist. 

Nemndens vedtak om å tillate eller nekte abort skal være skriftlig grunngitt. Søkeren, eller den som handler på hennes vegne, skal underrettes om grunnen for vedtaket.

Dersom nemnden avslår abortsøknaden skal den underrette søkeren, eller den som handler på hennes vegne, om at vedtaket vil bli prøvet av Abortklagenemnda med mindre hun trekker søknaden tilbake. Sakens dokumenter blir deretter sendt til Abortklagenemnda for fornyet behandling.

## Referanser
Don’t Play Me Cheap (sang)

***Don't Play Me Cheap*** er en sang skrevet av Ike Turner som ble spilt inn og gitt ut på albumet *[[Don't Play Me Cheap (album)|Don't Play Me Cheap]]* med Ike & Tina Turner i 1963. Sangen ble gitt ut på singel senere samme år.

## Referanser
Kaitlyn Lawes

**Kaitlyn Lawes** (født 16. desember 1988 i Winnipeg, Manitoba) er en kanadisk curlingspiller. Lawes var viseskip for Jennifer Jones på det canadiske laget som vant gull under Vinter-OL 2014 i Sotsji, og tok gull i mikspar sammen med John Morris under Vinter-OL 2018.

Under Vinter-OL 2022 i Beijing, ble hun nummer 5. 

## Referanser


## Eksterne lenker
* 
* Profil  på Sotsji-OLs nettsider
David Krejčí

**David Krejčí** (født 1986) er en tsjekkisk profesjonell ishockeyspiller som er assisterende lagkaptein for HC Olomouc i Extraliga (NHL). Krejčí spilte femten sesonger for Boston Bruins i National Hockey League (NHL) og var mangeårig assisterende lagkaptein i klubben. Han hjalp Bruins med å vinne Stanley Cup i 2011 og var poengkonge i Stanley Cup-sluttspillet i 2011 og 2013.

## Meritter

## Statistikk
### Klubbstatistikk

### Landslagsstatistikk

## Referanser


## Eksterne lenker
*
Tomáš Kaberle

**Tomáš Kaberle** (født 2. mars 1978) er en tsjekkisk profesjonell ishockeyspiller som spiller for HC Rytíři Kladno i den tsjekkiske Extraliga. Han har tidligere spilt for Toronto Maple Leafs, Boston Bruins, Carolina Hurricanes og Montreal Canadiens i National Hockey League (NHL)

## Referanser


## Eksterne lenker
*
Chlorobapta

* Se systematisk inndeling

***Chlorobapta*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

## Utseende
Middelsstore, svarte gullbasser med gule eller gulgrønne tegninger. På hodet er clypeus ("snuten") gul eller gulgrønn, med en grunn innskjæring i midten. Pronotum er svart med lyse sider, dekkvingene svarte med lyse, langstrakte flekker eller streker.

## Levevis
Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

## Utbredelse
Artene er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Schizorhinini Burmeister, 1842
******* Slekten *Chlorobapta* Kraatz, 1880
******** *[[Chlorobapta bestii]]* (Westwood, 1842)
******** *[[Chlorobapta frontalis]]* (Donovan, 1805)
******** *[[Chlorobapta goerlingi]]* Schürhoff, 1942
******** *[[Chlorobapta hirtipes]]* Lea, 1914
******** *[[Chlorobapta tibialis]]* Lea, 1914

## Eksterne lenker
* 
* Barcode of Life - ''Chlorobapta'', med bilde av to av artene
* Liste over artene
Krišjānis Rēdlihs

**Krišjānis Rēdlihs** (født 15. januar 1981) er en latvisk profesjonell ishockeyspiller som for tiden spiller for Dinamo Riga i Kontinental Hockey League (KHL).

Han har også vært en fast spiller på det latviske landslaget i mange år, og har spilt i åtte VM-turneringer og tre OL-turneringer.

Han har tre brødre, og to av dem er også profesjonelle ishockeyspillere: Jēkabs Rēdlihs og Miķelis Rēdlihs.

## Referanser


## Eksterne lenker
*
Værne kloster landskapsvernområde

**Værne Kloster landskapsverneområde** og klosteralléen biotopverneområde. Verneområdet ble opprettet og er virksom fra 13. september 2013. Formålet med Værne kloster landskapsvernområde er å ta vare på et kultur- og naturlandskap av økologisk, kulturell og opplevelsesmessig verdi. Videre formålet er å ta vare på et herregårdspreget jordbrukslandskap, inkludert alléer, tregrupper, trerekker og karakteristiske frittstående trær samt kulturminner som bidrar til landskapets egenart. Det er en målsetting å beholde og utvikle verneverdiene. 

Formålet med Klosteralléen biotopvernområde er å ta vare på et område som har særskilt betydning som voksested for den truede plantearten kammarimjelle.

## Referanser


## Eksterne lenker
* Værne Kloster landskapsverneområde fra Miljødeptartementet
* Forskrift om vern av Værne kloster landskapsvernområde..., Lovdata
Two Is A Couple

***Two Is A Couple*** er en sang skrevet av Ike Turner som ble spilt inn og gitt ut på singel med Ike & Tina Turner i 1965.

## 1978

Sangen ble spilt inn igjen og gitt ut på albumet *[[Airwaves]]* i 1978.
Marek Židlický

**Marek Židlický** (født 3. februar 1977) er en tsjekkisk profesjonell ishockeyspiller som spiller for New Jersey Devils i National Hockey League (NHL). Han har tidligere spilt for

## Referanser


## Eksterne lenker
*
Togspor

**Togspor** er den formelle betegnelsen Jernbaneverket bruker på de sporene på en jernbanestasjon som benyttes av tog som kjøres etter en togrute.

Togspor er spor på stasjonen som er beregnet for inn- og utkjøring av tog.

Det skjelnes også mellom togsporene innbyrdes slik:
*Hovedtogspor er det sporet som tog kjører når sporvekslene ligger i normalstilling. 
*Stasjoner på dobbeltsporet strekning har ett hovedtogspor for hver kjøreretning.

## Referanser
Linjen

**Linjen** er den formelle betegnelsen Jernbaneverket bruker om banestrekningen mellom to stasjoner.

En jernbanestrekning består dermed av en kjede med *[[jernbanestasjon|stasjoner]]* og *linjer*. Spor som grener ut fra linjen, utenfor stasjon, benevnes innenfor denne terminologien som *[[sidespor]]*.

## Referanser
Anab

**Anab** er et somalisk kvinnenavn.

## Etymologi
*Anab* er en vanlig skrivemåte for det somaliske kvinnenavnet *Canab* (*Canáb*), som betyr «drue». Bokstaven c uttales på somalisk som en faryngal frikativ, en lyd som ikke er vanlig i mange andre språk, noe som gjør at c-en gjerne droppes når navnet skrives på andre språk.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Anab Jain, indisk-britisk designer og filmskaper

## Referanser


## Eksterne lenker
Mattias Tesfaye

**Mattias Tesfaye** (født 1981) er en dansk murer, faglig sekretær og politiker og medlem av Socialdemokraterne. Fra desember 2022 er han barne- og undervisningsminister i Mette Frederiksens andre regjering. Han var også minister i 
regjeringen Frederiksen I; fra 2019 til 2022 utlendings- og integreringsminister og i tidsrommet 2. mai 2022–15. desember 2022 justisminister.

Siden 2015 har han vært valgt til Folketinget fra Københavns omegns storkrets. Han er tidligere nestleder for Socialistisk Folkeparti.

Tesfaye ble utdannet murer i 2001, men er i dag ansatt som faglig sekretær i fagforbundet 3Fs avdeling, Bygge-, Jord- og Miljøarbejdernes Fagforening KBH. Han har tidligere vært formann for 3F Ungdom. Han ble valgt til nestformann i SF etter partiets landsmøte 13.-15. april 2012.

Opprinnelig begynte han sitt politiske engasjement i DKP-ML, som han forlot i 2005. Deretter ble han medlem av Enhedslisten, som han forlot i 2008. I april 2010 ble han medlem av SFs landsstyre, kort etter at han offentlig hadde markert seg med et forslag om å innføre en maksimallønn på brutto DKK . 27. januar 2013 meldte Tesfaye seg ut av SF og inn i Socialdemokratiet med følgende begrunnelse på sin Facebook-side: «Siden jeg sluttet som nestformann i SF har jeg brukt tiden på å diskutere politikk med gamle venner, familie og kolleger fra byggebransjen, og jeg er ikke lenger i tvil: Jeg er sosialdemokrat, og har derfor meldt meg ut av SF og inn i Socialdemokratiet». 

Som debattant har Tesfaye markert seg med boka *Vi er ikke dyr, men vi er tyskere* fra 2010, som setter fokus på working poor-problematikken. Tidligere har han utgitt romanen *Livremmen* (2005). 

## Referanser
 
 
 
 

## Eksterne lenker
* 
* 
*
Aleksej Stukalskij

**Aleksej Stukalskij** (russisk: Алексей Витальевич Стукальский; født 8. juli 1988) er en russisk curlingspiller.

Stukalskij spilte sitt første internasjonale seniormesterskap for Russland i 2008 da russerne endte på 15.-plass. Han har deltatt i seks EM i curling, og han fikk sin hittil beste plassering i EM i 2012 da laget endte på en 5.-plass. Dette kvalifiserte til deltakelse i Curling-VM 2013 hvor Russland endte på 6.-plass. Stukalskij er viseskip på Russlands lag under curlingturneringen i Vinter-OL 2014 i Sotsji.

## Referanser


## Eksterne lenker
*
Ellisiv Stifoss-Hanssen

**Ellisiv Stifoss-Hanssen ** (født 7. mars 1980 i Oslo) er en norsk forfatter, og redaktør, oppvokst i Trondheim.

Stifoss-Hanssen har vært elev på skrivekunstlinjen ved Nansenskolen på Lillehammer. Hun debuterte i januar 2014 med romanen *La meg sove til dette bare er en drøm*, om en kvinne med livmorhalskreft. Forfatteren har selv vært rammet av kreft, og har kunnet ta utgangspunkt i egne erfaringer. Rettighetene til debutboka er også solgt til et amerikansk forlag.

Hun er medlem av forfatterkollektivet 7 som står bak novellesamlingene *Et helt vanlig liv* og *Du får den slutten du vil ha.*

## Bibliografi
* *La meg sove til dette bare er en drøm*, Vigmostad & Bjørke (2014)

## Referanser


## Kilder
*Presentasjon av Ellisiv Stifoss-Hanssen i Forfatterkatalogen på Forfattersentrums nettsider
Aleksandr Siomin

**Aleksandr Valerjevitsj Siomin** (russisk: Александр Валерьевич Сёмин; engelsk transkripsjon: *Alexander Semin* eller *Alexander Syomin*) (født 3. mars 1984 i Krasnojarsk, russiske SFSR, Sovjetunionen) er en russisk profesjonell ishockeyspiller som for tiden spiller for den amerikanske klubben Carolina Hurricanes i National Hockey League (NHL). Han har tidligere spilt for Washington Capitals i NHL, Torpedo Nizjnij Novgorod i Kontinental Hockey League (KHL) og HC Lada Toljatti i Russlands superliga i ishockey (RSL), som var forgjengeren til KHL).

## Referanser


## Eksterne lenker
*
Roman Červenka

**Roman Červenka** (født 10. desember 1985) er en tsjekkisk profesjonell ishockeyspiller som spiller for HC Dynamo Pardubice i tsjekkiske Extraliga (ELH). Han har tidligere spilt for klubbene SC Rapperswil-Jona Lakers, HC Fribourg-Gottéron og ZSC Lions i sveitsiske National League (NL), HC Slavia Praha og Piráti Chomutov i ELH, klubbene Avangard Omsk, HC Lev Praha og SKA St. Petersburg i Kontinental Hockey League (KHL) og Calgary Flames i National Hockey League (NHL). Han ble beste målscorer i KHL i 2010/11-sesongen og ble utvalgt til KHLs all-star lag i 2011/12-sesongen. Han vant Gagarin Cup med SKA St. Petersburg i 2014/15-sesongen og ble tsjekkisk mester med HC Slavia Praha i 2008. Han ble kåret til IIHF Player of the Year i 2024.

Červenka har representert Tsjekkia internasjonalt og har spilt 218 landskamper. Han har vært kaptein for landslaget siden 2018. Han har deltatt i fem OL-turneringer (2010, 2014, 2018, 2022 og 2026), tolv VM-turneringer og én World Cup i ishockey (2016). Blant høydepunktene hans er VM-gull i 2010 og 2024 og VM-bronse i 2011 og 2022.

## Referanser


## Eksterne lenker
*
Chondropyga

* Se systematisk inndeling

***Chondropyga*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

## Utseende
Middelsstore, blanke gullbasser uten metalliske farger. Den best kjente arten, *Chondropyga dorsalis*, er brungul med en bred, mer eller mindre svart midtstripe.

## Levevis
Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

## Utbredelse
Artene er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Schizorhinini Burmeister, 1842
******* Slekten *Chondropyga* Kraatz, 1880
******** *[[Chondropyga allardi]]* Rigout, 1997
******** *[[Chondropyga dorsalis]]* (Donovan, 1805)
******** *[[Chondropyga frenchi]]* Schoch, 1898
******** *[[Chondropyga gulosa]]* (Janson, 1873)
******** *[[Chondropyga insignicosta]]* Hutchinson & Moeseneder, 2013
******** *[[Chondropyga olliffiana]]* Janson, 1889
******** *[[Chondropyga suturata]]* Nonfried, 1891

## Eksterne lenker
* 
* Liste over artene
Freestyle under Vinter-OL 2014 – Slopestyle kvinner

**[[Freestyle under Vinter-OL 2014]] – Slopestyle kvinner** var første gang slopestyle var med på det olympiske freestyleprogrammet. Konkurransen ble avviklet 11. februar 2014 i Roza Khutor ekstrempark.

Dara Howell fra Canada tok gull foran Devin Logan fra USA. Kim Lamarre fra Canada tok bronse.

For å kvalifisere seg til lekene, måtte en utøver ha en topp-30-plassering i verdenscupen etter juli 2012, eller under VM i freestyle 2013, samt ha minimum 50 FIS-poeng. Totalt 24 kvoteplasser var tilgjengelig for utøverne. Maksimum 4 utøvere kunne bli påmeldt fra én nasjonal olympisk komitée.

Tiril Sjåstad Christiansen fra Norge og Maggie Voisin fra USA måtte trekke seg grunnet skader, noe som reduserte feltet til 22 utøvere.

## Resultater
### Kvalifisering
De 12 med best score over to runs kvalifiserte seg til finalen.
: **KF** — Kvalifisert til finalen

### Finale
Beste score over to runs blir tellende resultat.

## Referanser
Finlands ambassade i Oslo

**Finlands ambassade i Oslo** er Republikken Finlands diplomatiske representasjon i Norge. Både ambassade og ambassadørbolig er i Thomas Heftyes gate. 

## Historie
Diplomatisk kontakt ble etablert i 1918, med Carl Allan Serlachius som første utsending. Drammensveien 93 ble kjøpt samme år, og fungerte både som kanselli og residens.

I 1926 var Finlands president, Lauri Kristian Relander, på statsbesøk i Norge, og sammen med kong Haakon plantet han en minneeik i bakgården som skulle symbolisere forholdet mellom landene. 

Dagens ambassadebygning ble kjøpt av den finske stat i 1935 og etter renovering tatt i bruk som både kanselli og tjenestebolig i 1936. Minneeiken som var plantet omtrent ti år tidligere, fulgte med på flyttelasset og står der den dag i dag. 

Under krigen var det ikke diplomatisk representasjon, men denne ble tatt opp igjen etter krigen, høsten 1945. Først i 1954 ble representasjonen oppgradert til ambassade, og landet hadde følgelig sin første ambassadør i Norge, Eduard Hjalmar Palin. 

I 1969 flyttet ambassaden til nye kontorlokaler i Drammensveien 40, og bygningen på Thomas Heftyes gate 1 fungerte som ambassadørens residens. 

I 1993 var Thomas Heftyes gate 1 ferdig bygget om til kanselli, som har vært brukt som ambassade siden.

## Ambassadørens tjenestebolig
Thomas Heftyes gate 1 ble fra 1936 brukt både som tjenestebolig og kanselli, frem til ambassaden flyttet ut i 1969. I 1983 leide ambassaden nabobygningen i Thomas Heftyes gate 3, og kjøpte den ut i 1986. Bygningen ble pusset opp med hjelp fra arkitekturprofessor Egil Nordin. I 1988 flyttet ambassadør Yrjö-Koskinen og frue inn, og boligen har siden vært brukt av sittende ambassadør med familie.

## Liste over utsendinger/ambassadører

## Honoræronsulater
Totalt er det 19 honorærkonsulater. Honorærgeneralkonsulat finnes kun i Oslo og de resterende honorærkonsulatene er geografisk fordelt rundt i Norge.   

Oppgavene er sammen med ambassaden å ivareta rettighetene og interessene til finske borgere i Norge. Videre bidrar konsulene til å fremme de økonomiske og kulturelle relasjonene mellom landene. Finske foretak kan få råd av konsulene om lokale næringsforhold. 

Konsulene trenger ikke være finske statsborgere, og i Norge er de fleste nordmenn. 

## Liste over honorærkonsulater

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Finland og Norge
* Embassypages.com om ambassaden
Ryan Suter

**Ryan P. Suter** (født 21. januar 1985) er en amerikansk profesjonell ishockeyspiller som er assisterende lagkaptein for den amerikanske klubben Minnesota Wild i National Hockey League (NHL). Han spilte fra 2006 til 2012 for NHL-klubben Nashville Predators. Han var dessuten assisterende lagkaptein for det amerikanske landslaget som vant sølv ved OL 2010, og er assisterende lagkaptein for OL 2014.

Han kommer fra en familie med flere meritterte ishockeyspillere. Hans far, Bob Suter, var en av spillerne på det historiske landslaget som vant OL-gull i 1980 etter å ha slått Sovjetunionen i kampen kjent som «Miracle on Ice». Hans onkel Gary Suter hadde en lang NHL-karriere og vant OL-sølv i 2002.

## Referanser


## Eksterne lenker
*
Digital forvaltning

**Digital forvaltning** er uttrykk for det forholdet at informasjonsteknologi (IT) anvendes til løsning av forvaltningsoppgaver.

Det sondres især mellom to forskjellige anvendelser av begrepet digital forvaltning:
* *[[digitalisering]] av forvaltningen*, hvor fokus er på anvendelse av IT til intern effektivisering av arbeisprosessene i offentlige myndigheter.
* *digital selvbetjening*, som vedrører digitale selvbetjeningsløsninger som offentlige myndigheter stiller til rådighet for borgere, virksomheter eller andre brukere på internettet.

Omenn digital forvaltning ligger i direkte forlengelse av den digitaliseringen som skjedde i 1970-årene, 1980-årene og 1990-årene, ble begrepet digital forvaltning satt på dagsordenen av Al Gore i 1999 med målsetningen om «*500 forms online*». Digital forvaltning ble for alvor satt på dagsordenen i Danmark med utgivelsen i 2001 av publikasjonen *Digital Forvaltning*, som ble utarbeidet av et utvalg bestående av representanter for Finansministeriet, IT- og Forskningsministeriet, Erhvervsministeriet, Indenrigsministeriet, Økonomiministeriet, Kommunernes Landsforening, Amtsrådsforeningen, Københavns Kommune og Frederiksberg Kommune.

I august 2001 ble Den Digitale Taskforce etablert i Finansministeriet, bestående av representanter fra en rekke ministerier, samt fra kommunale organisasjoner. Der ble ennvidere i starten av 2002 offentliggjort en felles-offentlig strategi for digital forvaltning. En revidert versjon av strategien ble offentliggjort i februar 2004.

Digital forvaltning ivaretas i dag av Den Digitale Taskforce, som har fokus på omlegning og effektivisering av arbeidsprosesser i offentlige myndigheter, og Ministeriet for Videnskab, Teknologi og Udvikling og IT- og Telestyrelsen, som især har fokus på IT-arkitektur og -standarder, IT-sikkerhet, og digital borgerservice.

Arbeidsdelingen mellom Den Digitale Taskforce i Finansministeriet og Ministeriet for Vitenskap, Teknologi og Utvikling avspeiler det forhold at digital forvaltning kombinerer administrasjonspolitikk, som er plassert i Finansministeriet, og IT-politikk som hører under Ministeriet for Vitenskap, Teknologi og Utvikling.

## Eksterne lenker
*Digitalisér.dk, Digitaliseringsstyrelsen, Danmark
* eGov+ - Dansk, forskningsprosjekt om digital forvaltning
Zach Parise

**Zachary «Zach» Justin Parise** (født 28. juli 1984) er en amerikansk profesjonell ishockeyspiller av fransk-canadisk avstamning som er assisterende lagkaptein for den amerikanske klubben Minnesota Wild i National Hockey League (NHL). Han spilte fra 2005 til 2012 for NHL-klubben New Jersey Devils, hvor han også var lagkaptein.

Han har representert USA i flere internasjonale turneringer. Han var assisterende lagkaptein på det amerikanske landslaget som vant sølv ved OL 2010, og er kaptein for det amerikanske laget ved OL 2014.

Han kommer fra en familie med flere meritterte ishockeyspillere. Hans far, Jean-Paul Parisé, var en profesjonell ishockeyspiller med en lang karriere i NHL og som spilte for Canada under Summit Series 1972. Hans bror Jordan Parise er en profesjonell ishockeymålvakt.

## Referanser


## Eksterne lenker
*
Phil Kessel

**Philip Joseph Kessel** (født 2. oktober 1987) er en amerikansk profesjonell ishockeyspiller som spiller for den amerikanske klubben Arizona Coyotes i NHL.

Før dette spilte han for NHL-klubbene Pittsburgh Penguins, Toronto Maple Leafs og Boston Bruins

Kessel er et produkt av USA Hockey National Team Development Program og ble utviklingsprogrammets største mål- og poengkonge gjennom tidende da han avsluttet sitt siste år etter 2004/05-sesongen. Han avsluttet sin amatørkarriere med å spille collegehockey for University of Minnesota i WCHA (NCAA). Han ble draftet som nummer fem i NHL Entry Draft 2006 av Boston Bruins, og i sin rookiesesong 2006/07 mottok han Bill Masterton Memorial Trophy for å ha spilt etter å ha overkommet testikkelkreft.

## Landslagskarriere
Kessel har representert USA i flere internasjonale turneringer. Han representerte landet i alle VM-turneringer for U18, U20- og seniorlandslag fra 2004 til 2010 med unntak av 2009, hvor han var ute grunnet en skulderskade. Han var også assisterende lagkaptein på laget som vant sølv ved OL 2010. Han er også på det amerikanske laget ved OL 2014.

## Privatliv
Kessel kommer fra en atletisk familie. Hans far, Phil Kessel sr., var quarterback ved Northern Michigan University og ble draftet av NFL-laget Washington Redskins. Kessels eldre fetter, David Moss er en profesjonell ishockeyspiller for NHL-klubben Phoenix Coyotes. Broren Blake Kessel spiller for Philadelphia Flyers's farmerlag Adirondack Phantoms, mens søsteren Amanda Kessel spiller for Minnesota Golden Gophers i WCHA og spiller for det amerikanske kvinnelandslaget i internasjonale turneringer, senest ved vinter-OL 2014.

## Referanser


## Eksterne lenker
*
Ryan Callahan

**Ryan Callahan** (født i Rochester, New York 31. mars 1985) er en amerikansk profesjonell ishockeyspiller som var kaptein for den amerikanske klubben New York Rangers i National Hockey League (NHL) frem til han ble tradet til Tampa Bay Lightning i sesongen 2013/14. Draftet av Rangers i fjerde runden (nr. 127) i 2004. Spilte også for USA under OL i 2010 og 2014.

## Referanser


## Eksterne lenker
*
Petr Nedvěd

**Petr Nedvěd** (født 9. desember 1971) er en tsjekkisk profesjonell ishockeyspiller som spiller for HC Bílí Tygři Liberec i den tsjekkiske Extraliga. Han har tidligere i sin karriere spilt for Vancouver Canucks, New York Rangers, Phoenix Coyotes, Edomonton Oilers og Philadelphia Flyers i National Hockey League (NHL) og for HC Sparta Praha i Extraliga.

Nedvěd hoppet av til Vesten i 1989 og ble heretter draftet  som nummer to ved NHL Entry Draft 1990 av Vancouver Canucks. Etter å ha blitt canadisk statsborger representerte han Canada ved vinter-OL 1994, hvor de vant sølv. Han og representerte hjemlandet Tsjekkia ved World Cup of Hockey 1996. I 2012 spilte han igjen for Tsjekkia under VM, hvor de vant han bronse. Han vil OL-debutere for Tsjekkia i 2014 i en alder av 42 år.

## Karrierestatistikk
### Klubbkarriere

### Landslagskarriere

## Referanser


## Eksterne lenker
* 
* Petr Nedvěds biografi hos Legends of Hockey
Sophie Caldwell Hamilton

**Sophie Caldwell Hamilton** (født 22. mars 1990) er en amerikansk tidligere langrennsløper som representerte Stratton Mountain School. Hun debuterte i verdenscupen i desember 2012 med en 14.–plass i klassisk sprint i Québec.

Under Ski-VM 2013 i Val di Fiemme ble hun nummer 20 i klassisk sprint. Hun ble nummer seks i sprint fristil under Vinter-OL 2014 i Sotsji.

1. mars 2014 tok hun sin første pallplass i verdenscupen da hun ble nummer tre i sprint fristil i Lahtis. Hun vant sin første verdenscupseier da hun vant klassisk sprint i Oberstdorf som var fjerde etappe i Tour de Ski 2016.

Hun la opp etter sesongen 2020/21.

## Sammenlagtplasseringer i verdenscupen

## Referanser


## Eksterne lenker
* 
* 
*
Gregor Ewan

**Gregor Ewan** (født 28. juni 1971 i Dundee) er en skotsk rullestolcurlingspiller. Han begynte med rullestolcurling i desember 2008, og debuterte internasjonalt i 2009. 

## Karriere som rullestolcurlingspiller
Ewan spilte toer ved VM i rullestolcurling 2011, der Skottland fikk 2.-plass etter finaletap 3-7 for Canada. Aileen Neilson var skip for Skottland. Han var også toer ved VM i rullestolcurling 2012, men her endte Skottland på 8.-plass i round robin, og gikk ikke videre til sluttspillet. 

VM i rullestolcurling 2013 i Sotsji i Russland kom det skotske laget på 6.-plass.

Han er tatt ut som tree for det britiske laget som stiller ved Paralympiske vinterleker 2014.

## Referanser


## Eksterne lenker
* 
* British Paralympic Association - Gregor Ewan
Lappvikelva kraftverk

**Lappvikelva kraftverk** er et vannkraftverk ved Skjomen i Narvik kommune i Nordland.

Det er et elvekraftverk som utnytter et fall på 307 meter i Lappvikelva. Kraftverket ligger nær sjøen.

Installert effekt er 2,7 MW fra en peltonturbin. Årsproduksjon er 4,9 GWh.

## Referanser


## Kilder
* 
* NVE vannkraftdatabase
* Nordkraft
Nordlandselva kraftverk

**Nordlandselva kraftverk** er et vannkraftverk i Beiarn kommune i Nordland.

Det er et elvekraftverk som utnytter et fall på 172 meter i Nordlandselva.

Installert effekt er 2 MW. Årsproduksjon er 9,5 GWh.

## Referanser


## Kilder
* 
* NVE vannkraftdatabase
* Salten kraftsamband
Katharina Schmid

**Katharina Schmid** (født **Althaus**; 1996) er en tysk skihopper. Hun representerer SC Oberstdorf og debuterte i kontinentalcupen den 10. august 2008 og verdenscupen den 3. desember 2011 på Lillehammer. Hennes beste plassering i verdenscupen sammenlagt er en andreplass, som hun oppnådde i 2017/18, 2018/19 og 2022/23, og hun har 19 verdenscupseire per 2025.

## Karriere
Althaus tok gull for Tyskland i lagkonkurransen i vinter-OL for ungdom 2012, samt en indivuell sølvmedalje bak Sara Takanashi fra Japan.

I Ski-VM 2013 i Val di Fiemme kom hun på 32.-plass i normalbakke. Sarah Hendrickson vant rennet, foran Sara Takanashi og Jacqueline Seifriedsberger.

I Vinter-OL 2014 i Sotsji endte hun på 23. plass i det første hopprennet for kvinner i OL, hvor hennes landsmann Carina Vogt tok OL-gull.

Hun var med på det tyske laget som tok gull i mikslagkonkurransen under ski-VM 2015 i Falun, sammen med Carina Vogt, Richard Freitag og Severin Freund.

Hun tok sin første pallplassering i verdenscupen i Sapporo 15. januar 2017. Kun én drøy måned senere tok hun sin første verdenscupseier i Ljubno 12. februar.

Hun tok sølv i normalbakkerennet i Vinter-OL 2018 i Pyeongchang, kun slått av Maren Lundby.

Under Ski-VM 2019 i østerrikske Seefeld var Althaus ankerkvinne på det tyske laget som vant lagkonkurransen der hun hoppet sammen med Juliane Seyfarth, Ramona Straub og Carina Vogt. Hun hoppet også på det tyske laget som tok gull i mikslagkonkurransen. Der hoppet hun sammen med Markus Eisenbichler, Seyfarth og Karl Geiger.

Under Vinter-OL 2022 i Beijing tok hun sølv i normalbakkerennet, bak Urša Bogataj.

Under Ski-VM 2023 i Planica tok hun gull i normalbakkerennet, lagkonkurransen for kvinner og mikslagkonkurransen, og tok i tillegg bronse i storbakkerennet.

I VM 2025 i Trondheim hoppet hun på Tysklands lag som tok bronse i laghopp for kvinner.

## Privat
I mai 2023 giftet hun seg med Patrick Schmid, bror av kombinertløper Julian Schmid.

## Referanser


## Eksterne lenker
* 
*
Jack Whelbourne

**Jack Whelbourne** (født 2. august 1991 i Nottingham) er en engelsk skøyteløper som konkurrerer i kortbane.

Whelbourne deltok i Vinter-OL i 2010 og 2014.

## OL-resultater
**[[Vinter-OL 2010|Vancouver 2010]]**
* 1500 meter: Utslått i semifinalen
* 5000 meter stafett (på Storbritannias lag): 6.-plass (vinner av B-finalen)

**[[Vinter-OL 2014|Sotsji 2014]]**
* 1500 meter: 7.-plass

## Referanser


## Eksterne lenker
*
Laksen kraftverk

**Laksen kraftverk** er et vannkraftverk i Vefsn kommune i Nordland.

Det utnytter et fall på 80 meter fra Laksen til Grytåvatnet.

Installert effekt er 4,9 MW fra en francisturbin. Årsproduksjon er 20 GWh.

## Referanser


## Kilder
* 
* NVE vannkraftdatabase
* HelgelandsKraft
* Helgeland Arbeiderblad - bilder
Sjinkie Knegt

**Sjinkie Knegt** (født 5. juli 1989 i Bantega, Friesland) er en nederlandsk skøyteløper som konkurrerer i kortbane.

Knegt har VM-sølv på 1000 meter og VM-bronse på 5000 meter stafett fra Debrecen i 2013, og VM-sølv på 5000 meter stafett fra Shanghai i 2012.

Knegt deltok i vinter-OL i 2010 og 2014.

Han tok sølv under Vinter-OL 2018.

Han deltok også under Vinter-OL 2022.

## OL-resultater
**[[Vinter-OL 2010|Vancouver 2010]]**
* 500 meter: Utslått i forsøket
* 1000 meter: Utlått i kvartfinalen
* 1500 meter: Utslått i semifinalen

**[[Vinter-OL 2014|Sotsji 2014]]**
* 1500 meter menn: 12.-plass (nr 5 i B-finalen)

## Referanser


## Eksterne lenker
* 
*  Sjinkie Knegt på www.schaatsen.nl/sotsji-2014/shorttrack/
;Bilder
* Bilder av Sjinkie Knegt på SpeedSkatingPhotos.info/DesgPhoto.com
Julia Clair

**Julia Clair** (født 1994) er en fransk skihopper. Hun representerer *[[SC Xonrupt]]* og debuterte i kontinentalcupen den 12. august 2007 og verdenscupen den 3. desember 2011 i Lillehammer.

Under VM på ski 2013 i Val di Fiemme kom hun på 35.-plass i normalbakke. Daniela Iraschko vant dette rennet, foran Elena Runggaldier og Coline Mattel.

Under Vinter-OL 2022 i Beijing, ble hun nummer 34 i normalbakkerennet. 

## Referanser


## Eksterne lenker
* 
*
Yurina Yamada

**Yurina Yamada** (født 12. juli 1996 i Otari-Mura, Nagano) er en japansk skihopper. Hun representerer *[[Hakuba High School]]* og debuterte i kontinentalcupen den 3. mars 2009 og verdenscupen den 7. januar 2012 i Hinterzarten.

Yamada tok gull for Japan under lagkonkurransen i Junior-VM på ski 2012 og Junior-VM på ski 2014.

## Referanser


## Eksterne lenker
* 
*
Den første flåten

**Den første flåten** (engelsk: *First Fleet*) var en gruppe skip som dro fra Storbritannia til Australia med straffedømte, soldater og pårørende. Flåten på elleve skip forlot Storbritannia 13. mai 1787. Den ankom Botany Bay i Australia i 18. januar 1788. Botany Bay ble ansett som uegnet til bosetting og den 26. januar ankret flåten i stedet opp i Sydney Cove i Port Jackson (nå del av Sydney Harbour). Der ble den første britiske bosettingen etablert.

## Framme i Australia
Da skipene først ankom Botany Bay, levde ikke området opp til forventningene. Bukta var åpen og ubeskyttet og vannet var for grunt til at skipene kunne seile innover mot land. Ferskvann var det mangel på, og jorda var dårlig. Hyttene som ble bygd for offiserne kollapset som følge av regnstorm. Sammen med frykten for å bli angrepet av andre, ble det bestemt av kapteinen Arthur Phillip om å flytte kolonien til et annet sted.

Tre dager senere, den 21. januar, seilte tre små båter oppover mot andre bukter lenger nord. På ferden oppdaget Phillip havna Port Jackson, som lå 12 kilometer mot nord. Han avgjorde at det var et perfekt sted å opprette kolonien, i og med at det hadde ferskvann og bra jordmonn. Etter å ha tilbrakt to netter der, reiste de tilbake til Botany Bay 23. januar. Der ble det gitt beskjed til de andre skipene om å etablere kolonien i Port Jackson.

Den 26. januar seilte skipene mot Port Jackson. Det britiske flagget ble plantet og erklært som koloni tilhørende Storbritannia. Datoen markeres i dag som nasjonaldag til landet.

## Flåtens møte med urfolket
Den første flåten kom i kontakt med urfolket da de ankom Botany Bay. Det gjorde skipene også da de ankom Port Jackson.  Den britiske regjeringen hadde gitt klar beskjed på forhånd om å etablere god kontakt med urfolket, noe Arthur Phillip var tydelig på overfor passasjerene og offiserene ombord skipene. Likevel tok det ikke lang tid før konflikter oppsto. Kolonistene undertegnet ikke fredsavtaler med urfolket. Dette ble begynnelsen på en lang strid mellom urfolket og britene, noe som fortsatt preger befolkningen i dag.

## Referanser
Loaded (Velvet Underground-album)

***Loaded*** utkom i november 1970, og var det fjerde albumet som ble utgitt av bandet Velvet Underground. Det var siste album hvor Lou Reed, som hadde forlatt gruppen før selve utgivelsen, deltok.  I en kåring magasinet Rolling Stone foretok i 2003 ble Loaded plassert som nr. 109 av de 500 beste albumer gjennom tidene.
## Sporliste
Alle låter er skrevet av Lou Reed, bortsett fra «Ride into the Sun», skrevet av Reed, John Cale, Sterling Morrison og Maureen Tucker.

**Side én**
# «Who Loves the Sun» – 2:45
# «Sweet Jane» – 3:18
# «Rock & Roll» – 4:44
# «Cool It Down» – 3:06
# «New Age» – 4:39
**Side to**
# «Head Held High» – 2:58
# «Lonesome Cowboy Bill» – 2:45
# «I Found a Reason» – 4:17
# «Train Round the Bend» – 3:22
# «Oh! Sweet Nuthin'» – 7:29
## Referanser


## Eksterne lenker
*
Loaded

**Loaded** kan ha flere betydninger, bl.a.:
* Loaded (Aunt Mary-album), et musikkalbum fra 1972.
* Loaded (Velvet Underground-album), et musikkalbum fra 1970.
Reingardsåga kraftverk

**Reingardsåga kraftverk** er et vannkraftverk i Rana kommune i Nordland.

Det er et elvekraftverk som utnytter et fall på 196 meter i Reingardsåga.

Installert effekt er 2,1 MW fra en peltonturbin. Årsproduksjon er 7,3 GWh.

## Referanser


## Kilder
* 
* NVE vannkraftdatabase
* Småkraft
Reinskar kraftverk

**Reinskar kraftverk** er et vannkraftverk i Gildeskål kommune i Nordland.

Det er et elvekraftverk som utnytter et fall på 126 meter.

Installert effekt er 9,6 MW fra to francisturbiner. Årsproduksjon er 44 GWh.

## Referanser


## Kilder
* 
* NVE vannkraftdatabase
* Salten kraftsamband
Yuri Confortola

**Yuri Confortola** (født 24. april 1986 i Tirano) er en italiensk skøyteløper som konkurrerer i kortbane.

Confortola deltok i Vinter-OL i 2006, 2010 og 2014.

Under Vinter-OL 2022 i Beijing, tok han bronse på stafetten. 

## OL-resultater
**[[Vinter-OL 2006|Torino 2006]]**
* 5000 meter stafett (på Italias lag): 4.-plass

**[[Vinter-OL 2010|Vancouver 2010]]**
* 500 meter: 30.-plass (utslått i forsøksheatet)
* 1000 meter: 9.-plass (utslått i kvartfinalen)
* 1500 meter: 13.-plass (disket i B-finalen)
* 5000 meter stafett (på Italias lag): 8.-plass (disket i semifinalen)

**[[Vinter-OL 2014|Sotsji 2014]]**
* 1500 meter: 14.-plass (utslått i semifinalen)

## Referanser


## Eksterne lenker
*